|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **7.** |
| **Mjesto i datum izvođenja aktivnosti:** |  | **Redni broj sata** | **25.** |
| **Nastavna tema:** | **Prevencija rizičnih ponašanja** | **Broj sati izvedbe:** | **1** |
| **Sadržaj koji se obrađuje:** | **Prevencija rizičnih ponašanja** |
| **Očekivanja međupredmetnih tema** | | | |
| osr A 3.2. Upravlja svojim emocijama i ponašanjem.  osr B 3.4. Suradnički uči i radi u timu.  osr C 3.1. Razlikuje sigurne od rizičnih situacija i ima razvijene osnovne strategije samozaštite.  uku D.3.2. Suradnja s drugima. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć. | | | |
| **Ključni pojmovi:** | rizično ponašanje, rizične situacije, odluke, ovisnosti | | |
| **Potrebno pripremiti:** | radne listiće (Prilog 1), papiri i olovke | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razrednik/razrednica najavljuje da će nastavni sat posvetiti osvještavanju i prevenciji rizičnih ponašanja.  Postavlja pitanja:  Što znači riječ rizik? Navedi primjer.  Možete li reći za sebe da uspješno izbjegavate različita rizična ponašanja?  Jeste li se kada doveli u rizičnu situaciju? Navedi primjer.  **Središnji dio**  aktivnost  Učenici su podijeljeni u grupe.  Svaka grupa će dobiti jednu rizičnu situaciju te ponuditi 3 zadatka (Prilog 1) čija će rješenja zapisati na papir.  Učenici izlažu ono što su zapisali. Razgovor.  **Završni dio**  Razrednik/razrednica i učenici zaključuju da je važno promisliti o mogućem ishodu rizične situacije kako bismo bili svjesni mogućih posljedica na naše zdravlje, obrazovanje, sigurnost, odnose. | | | |

**Prilog 1**

**Sutra je ispit i nisi još krenuo/krenula učiti.**

Izbjegni rizik.

Predvidi mogući negativan ishod.

Popravi negativni ishod.

**Roditelj ti opet prigovara zbog neuredne sobe, ali ni brat nije pospremio svoju, a to u tebi izaziva ljutnju.**

Izbjegni rizik.

Predvidi mogući negativan ishod.

Popravi negativni ishod.

**Prijateljica ti je poslala poruku da ju strašno živcira nova učenica koja se sviđa svima u razredu. Traži od tebe da napravite grupu kojoj je svrha ismijavati tu djevojčicu.**

Izbjegni rizik.

Predvidi mogući negativan ishod.

Popravi negativni ishod.

**Prijatelj je na putu do škole pronašao cigarete, nudi ti da zajedno probate pušiti.**

Izbjegni rizik.

Predvidi mogući negativan ishod.

Popravi negativni ishod.

**Dobio/dobila si novu video igricu, jako je zanimljiva.**

Izbjegni rizik.

Predvidi mogući negativan ishod.

Popravi negativni ishod.